To nære venskaber prægede Wollstonecrafts unge år. Det første var med Jane Arden i [[Beverley]]. Sammen læste de bøger og fulgte forelæsninger hos Janes far, en selvudnævnt filosof og forsker. Wollstonecraft blomstrede i den intellektuelle atmosfære hos familien Arden og værdsatte venskabet med Jane meget højt; nogle gange nåede det et niveau, hvor Wollstonecraft var krævende. Wollstonecraft skrev til Jane, at "Jeg har dannet romantiske forestillinger om venskab... Jeg er noget ensidig i mine tanker om kærlighed og venskab; jeg må have førstepladsen eller ingenting."<ref>Citat fra Todd, 16.</ref> I nogle af sine breve til Jane afslører hun de svingende og depressive følelser, der fulgte hende resten af livet.<ref> Se Todd, 72–75; Tomalin, 18–21; Sunstein, 22-33.</ref>
Filosofi Litteratur Historie